ซาซัน

ซาซัน (แอลเบเนีย: Sazan, รูปเฉพาะแอลเบเนีย: Ishulli i Sazanit) เป็นเกาะแอลเบเนียในทะเลเอเดรียติก ถือเป็นเกาะที่ใหญ่ที่สุดในประเทศแอลเบเนีย จัดเป็นเขตกีดกันทางทหาร โดยตั้งอยู่ในจุดยุทธศาสตร์ที่สำคัญระหว่างช่องแคบโอตรันโตกับปากอ่าววลอเรอ ซึ่งถือเป็นเขตแดนระหว่างทะเลเอเดรียติกกับทะเลไอโอเนีย ใน ค.ศ. 2010 พื้นที่ทางทะเลโดยรอบเกาะ 2,721.87 เฮกตาร์ (6,725.9 เอเคอร์) ได้รับการกำหนดให้เป็นอุทยานทางทะเลคาราบูรุน-ซาซัน ในวันที่อากาศแจ่มใส บางครั้งสามารถมองเห็นเกาะซาซานได้จากชายฝั่งซาเลนโต ประเทศอิตาลี ทางทิศตะวันตก เกาะนี้เปิดให้ประชาชนเข้าชมตั้งแต่เดือนกรกฎาคม ค.ศ. 2015 เกาะนี้มีพื้นที่ 5.7 ตารางกิโลเมตร (2.2 ตารางไมล์) ยาว 4.8 กิโลเมตร (3.0 ไมล์) กับกว้าง 2 กิโลเมตร (1.2 ไมล์) และมีแนวชายฝั่งยาวประมาณ 15 กิโลเมตร (9.3 ไมล์) อ้างอิง บรรณานุกรม Bacci, Michele (2017). Marian Cult-sites along the Venetian sea-routes to Holy Land in the Late Middle Ages. University of Salento. Elsie, Robert (2003). Early Albania A Reader of Historical Texts, 11th–17th Centuries. Harrassowitz. ISBN 978-3-4470-4783-8. Miller, William (2014). Essays on the Latin Orient. Cambridge University Press. ISBN 978-1-1074-5553-5. Sufflay, Emil von; Jireček, Konstantin; Thallóczy, Lajos (1918). Acta et diplomata res Albaniae mediae aetatis illustrantia [Acts and documents illustrating the affairs of medieval Albania] (ภาษาละติน). Vol. 2. typis A. Holzhausen. แหล่งข้อมูลอื่น วิกิมีเดียคอมมอนส์มีสื่อเกี่ยวกับ Sazan